У Вікіпедыі ёсць артыкулы пра іншых асоб з прозвішчам Балкавец.
**Сцяпан Варфаламеевіч Балкавец** (1867 — 1942) — беларускі ўрач і арганізатар аховы здароўя. Народны камісар аховы здароўя БССР з кастрычніка 1920 па 6 лістапада 1921.

Біяграфія
---------

Нарадзіўся ў 1867 годзе ў г. Сакалове ў Расіі. У 1893 годзе скончыў медыцынскі факультэт Маскоўскага ўніверсітэта.

З 1893 па 1909 год загадваў земскай бальніцай ў м. Мсціж Барысаўскага павета, у лістападзе 1909 года займаў пасаду лекара для камандзіровак пры мінскім губернскім урачэбным аддзяленні. З 1909 года загадваў медыка-санітарным бюро пры губернскім медыцынскім савеце, з 1910 года займаў пасаду санітарнага ўрача мінскага губернскага ўрачэбнага аддзялення, з верасня 1913 года — адначасова памочніка мінскага губернскага ўрачэбнага інспектара.

С. В. Балкавец удзельнічаў у правядзенні першага губернскага з’езда ўрачоў (1908), у 1912 годзе — ва Усерасійскім з’ездзе бактэрыялогіі і санітарных урачоў, у ліпені 1913 года — у з’ездзе каўказскіх урачоў і прыродазнаўцаў, у красавіку 1917 года дэлегаваны на Пірагоўскі з’езд  (руск.) (бел. урачоў у Маскве.

У студзені 1919 года ўвайшоў у раду калегіі і ўзначаліў аддзел мінскага губернскага аддзела аховы здароўя.

З надыходам польскіх вайсковых частак у кастрычніку 1920 года камісарыят эвакуіравалі ў Рослаўль. Камісарам аховы здароўя БССР часова прызначаны С. В. Балкавец (1867—1942), які ўзначальваў лячэбны аддзел Народнага Камісарыята аховы здароўя БССР у ліпені-жніўні 1920 года, а затым санітарна-супрацьэпідэмічны аддзел.

У 1922—1923 гадах Сцяпан Варфаламеевіч з’яўляўся галоўным урачом Мінскай гарадской амбулаторыі, з 1923 года ўрачом цэнтральнай паліклінікі г. Мінска, членам Праўлення і бібліятэкарам Навуковага таварыства мінскіх урачоў.

С. В. Балкавец — выбітны дзеяч земскай медыцыны, ён заклаў падмурак для станаўлення і фарміравання прынцыпаў дзейнасці органаў аховы здароўя рэспублікі.

Сям’я
-----

Меў сына Аляксандра Сцяпанавіча Балкаўца (? — сакавік 1929).

Навуковая і педагагічная дзейнасць
----------------------------------

У пачатку 1920-х гадоў С. Балкавец выкладаў у Мінскай савецкай акушэрскай школе.

Аўтар больш за 40 артыкулаў і падручніка для сясцёр міласэрнасці «Агульная і прыватная паталогія».

### Асобныя творы

* Организация борьбы с чумой в г. Одессе / [Губ. сан. врач С. Балковец]. - Минск : паровая типо-лит. В. и И. Тасьман, [1910]. - 25 с.
* Холерная эпидемия 1910 г. в Минской губ. (1911)
* Общая и частная патология: Конспект для слушательниц Курсов сестер милосердия, сост. по прогр. Крас. креста / Д-р С. Балковец. - Минск : Губ. тип. 1915. - 70 с.
* Первые шаги советского здравоохранения в Белоруссии : (воспоминания участника)(1929)

Зноскі
------

1. 1 2 3 4 5 6 7 8  Балковец Степан Варфоломеевич Архівавана 4 снежня 2020.  (руск.)
2. ↑  Беляцкий Д. П. // Здравоохранение Белоруссии. — 1975. — № 9. — С. 59-61.
3. ↑  НАРБ ф. 46, воп.1, т. 1, спр. 15, л. 41.
4. ↑  Становление среднего медицинского образования в минске в первые годы советской власти (1920—1924)  (руск.)

Літаратура
----------

* Руководители санитарно-эпидемиологической службы Республики Беларусь. ― Минск, 2001.
* Организаторы здравоохранения Республики Беларусь. — Минск, 2006.
* Библиотеки и распространение научных знаний в Беларуси (ХVI-ХХ вв.)

| ⛭Кіраўнікі аховы здароўя Беларусі |
| --- |
| Наркамы аховы здароўя БССР | 
* Ілья Пузыроў (1919, 1919—1920)
* Сямён Камінскі (1920)
* Сцяпан Балкавец (1920—1921)
* Аляксандр Сянкевіч (1921—1922)
* Мар’ян Стакоўскі (1922—1924)
* Міхаіл Барсукоў (1924—1930)
* Саламон Цынцыпер (1930—1933)
* Рыгор Шпектараў (1933)
* Іван Сурта (1933—1936)
* Павел Бурачэўскі (1936—1937)
* Кузьма Кісялёў (1937—1938)
* Іван Новікаў (1938—1940)
* Міхаіл Кавалёнак (1940—1946)

 |
| Міністры аховы здароўя БССР | 
* Міхаіл Кавалёнак (1946—1948)
* Іван Інсараў (1948—1966)
* Мікалай Саўчанка (1966—1987)
* Уладзімір Улашчык (1987—1990)
* Васіль Казакоў (1990—1991)

 |
| Міністры аховы здароўя РБ | 
* Васіль Казакоў (1991—1994)
* Інэса Драбышэўская (1994—1997)
* Ігар Зелянкевіч (1997—2001)
* Уладзіслаў Астапенка (2001—2002)
* Людміла Пастаялка (2002—2005)
* Віктар Рудэнка (2005—2006, в. а.)
* Васіль Жарко (2006—2016)
* Валерый Малашка (2017—2019)
* Уладзімір Каранік (2019—2020)
* Дзмітрый Піневіч (з 2020)

 |

|  |  |
| --- | --- |
| ⚙️   Нарматыўны кантроль | ЗЭКББ: SEK-297874 |